«Гыйсметдин тәүбәсе» (ХИКӘЯНЕҢ ДӘВАМЫ)

	Журналист Искәндәр Сираҗи язган «Гыйсметдин тәүбәсе» әсәре «Матбугат.ру» укучылары арасында зур кызыксыну уятты. Бүген хикәянең дәвамын эләбез: 	 Хикәянең башы монда: https://matbugat.ru/news/?id=30813 Дәвамы: Гыйсметдинне сугышка кырык өченче елның язында гына алдылар. Безнең гаскәрләр инде чигенүдән туктаган, авырлык белән булса да немецны куа башлаган чак. Әле ике ай элек кенә сугышка кергән Гыйсметдин һөҗүм барышында снаряд чокырына тәгәрәп төште. Монда инде үле немец солдаты ята иде. Шунда ук аңлап алды ул – исән калу юлы нәкъ менә шул чокырда икән бит! Тиз генә немецның автоматын алды да сул кулының терсәк турысына атып та җибәрде – кулсыз калу башсыз калу түгел. Коточкыч авыртудан аңын югалтып егылган Гыйсметдинне санитарлар шунда табып алганнар. Ике ай госпитальдә яткач, кулының сугышка яраксызлыгы мәгълүм булды – терсәк турысында сөякләр чәрдәкләнгән, бөгелми. Шулай итеп фронттан Чулак Гыйсметдин булып, чокыр төбендә ятып калган немец солдаты өчен күкрәгенә «Батырлык өчен» медале тагып кайтып керде ул.  
	---	
Матбугат.ру

	№ --- | 20.10.2020	


